钦定古今图书集成/明伦汇编/闺媛典/第319卷 > 皇清五十二 > 鲁近孔继妻傅氏
## 钦定古今图书集成/明伦汇编/闺媛典/第319卷 > 皇清五十二 > 鲁近孔继妻傅氏

按《全椒县志》：“傅氏，河南府经历鲁近孔继妻。孔家贫，多积逋，氏归倾奁偿之，苦绩佐读，俾孔早膺选拔，筮仕有声。孔没，子克隆甫八岁，家难蜂起，氏委曲调护，教隆垂髫，补博士弟子员。媳胡氏死，遗两月孙直，又赖氏成立，孀居五十馀年。”

至戚罕见其面。年九十终。